ראם עמינח

ראם עמינֹח (נולד ב-כ"ד באלול ה'תשכ"ה, 5 בספטמבר 1961) הוא איש עסקים, רואה חשבון, מייסד משרד רואי החשבון שטיינמץ עמינח ושות', וקצין צה"ל בדרגת תת-אלוף במילואים, בתפקידו האחרון בצה"ל כיהן כיועץ הכספי לרמטכ"ל שהוא גם ראש אגף התקציבים במשרד הביטחון וראש המערך הכלכלי של צה"ל. נולד בשנת 1961 ברמת גן, בנם של ציפורה עמינח, מנהלת בית הספר דיזנגוף בתל אביב, ופרופסור נח עמינח, ראש החוג לתלמוד באוניברסיטת תל אביב. הוא נכדו של משה עמינח, שיחד עם אחיו נחמיה עמינח היה ממייסדי הפועל המזרחי. התחנך בבית הספר הממלכתי דתי אושא בעיר, ולמד בישיבת נחלים אצל הרב יוסף בא גד ובישיבת איתרי החרדית. בשנים 1984–1989 למד לתואר ראשון בחשבונאות וכלכלה באוניברסיטת תל אביב, והשלים את לימודיו בהצטיינות. בשנת 1998 השלים תואר שני במנהל עסקים, אף הוא מאוניברסיטת תל אביב. בשנת 1987 ייסד יחד עם קובי שטיינמץ את משרד ראיית החשבון שטיינמץ עמינח ושות'. בשנת 2001 יצא לאור ספרו "המיסוי הפנסיוני וקופות הגמל", שאותו חיבר יחד עם קובי יתח וקובי שטיינמץ. בשנת 2016, כשלושים שנה אחרי הקמת משרד רואי החשבון, ואחרי שהביא את הפירמה להיות השישית בגודלה בישראל שהעסיקה כ-300 עובדים, מכר את חלקו במשרד לשותפיו. מאז מכירת חלקו במשרד רואי החשבון שהקים, עוסק עמינח בפעילות ציבורית ובמתן שירותים עסקיים לחברות ובעלי הון. עמינֹח התגייס לשירות סדיר בצה"ל בשנת 1979. הוא התחיל את שירותו הצבאי בחיל השריון ואת רוב שירותו ביצע בלבנון במסגרת מה שיוכר לימים בכינוי "המערכה ברצועת הביטחון". השתחרר מצה"ל אחרי שנת קבע אחת כקצין בדרגת סגן. בשירות המילואים התקדם עמינח עד לדרגת אלוף-משנה. שירת כסגן מפקד מחוז דן ובשנים 2005–2011 שימש כמפקד נפת איילון בפיקוד העורף. ב-5 בספטמבר 2011 חזר עמינֹח לשירות קבע, הועלה לדרגת תת-אלוף, ומונה ליועץ הכספי לרמטכ"ל, ראש המערך הכלכלי של צה"ל וראש אגף התקציבים במשרד הביטחון, והיה ליחיד שמונה לתפקיד זה מחוץ לצבא. כחלק מתפקידו שימש חבר בפורום המטה הכללי. בעקבות מינוי זה הפקיד את חלקו במשרד רואי החשבון בידי שותפיו למשרד. כעבור שלוש שנים, בנובמבר 2014, סיים עמינח את תפקידו. עם סיום שירותו כיועץ הכספי לרמטכ"ל חזר לפעילותו במשרד שטיינמץ עמינח ושות' עד למכירת חלקו בשותפות. מאז מכירת חלקו בפירמת ראיית החשבון שיסד, שימש עמינֹח בתפקידים שונים במגזר הציבורי ובמשק הישראלי. צה"ל והתעשייה האווירית מאז פרישתו מתפקיד היועץ הכספי לרמטכ"ל משמש עמינח בוועדות שונות של צה"ל: מאז שנת 2014 משמש יו"ר ועדת הסטאז' של צה"ל בתחום ראיית החשבון. במקביל הוא משמש כיו"ר ועדת פרס ההתייעלות של צה"ל. בשנת 2015 שימש יו"ר הוועדה לביטול מבחן הכנסה לנכי צה"ל. בנובמבר 2019 מונה לדירקטור בתעשייה האווירית ושימש כיו"ר הוועדה לניהול סיכונים, יו"ר ועדת הכספים ויו"ר ועדת ביקורת. בשנת 2021 (9 באוגוסט – 5 בדצמבר), בהיעדר יו"ר דירקטוריון לתעשייה האווירית ובהסכמת הדירקטוריון, מילא עמינֹח את התפקיד, הוא חתום על הדו"חות הכספיים של רבעון 3 בשנה זו. המגזר העסקי עמינֹח שימש כדירקטור בחברת עופר השקעות וכדירקטור ויו"ר ועדת הביקורת בחברת צים שבשליטת החברה לישראל שבשליטת עידן עופר. במרץ 2017 מונה לדירקטור בכי"ל, ושימש עד יולי 2021 יו"ר הוועדה לאיכות הסביבה בחברה. במהלך 2020 הוביל עמינֹח את ההשתלטות של חברת 'כנפי נשרים תעופה בע"מ' על חברת אל על. ואת השגת היתר השליטה, תחילה לאלי רוזנברג ובהמשך גם לאביו, קני רוזנברג, לאחר שעלה לישראל אף הוא. ראם עמינח, בן למשפחת מייסדי 'הפועל המזרחי', נשוי לרקפת רוסק עמינח, בעבר מנכ"לית בנק לאומי, ולהם שתי בנות. מתגורר ברמת השרון. עמינח הוא גולש ווינג (Wing foiling) וזכה פעמיים ברציפות (2021–2022) במדליית זהב מטעם איגוד הגלישה הישראלי. מדיה וקבצים בנושא ראם עמינח בוויקישיתוף פרופיל באתר שטיינמץ עמינח ושות' ראיונות וכתבות היועץ הכספי לרמטכ"ל: "תקציב הביטחון צריך להיות 80 מיליארד שקל", באתר כלכליסט, 4 בנובמבר 2014 "שר אוצר" חדש למערכת הביטחון, ישראל דיפאנס 3 בנובמבר 2014 יובל אזולאי, ‏תא"ל עמינח: "צריך להוסיף לתקציב הביטחון 10 מיליארד שקל, מספקים היום ביטחון שונה לחלוטין", באתר גלובס, 14 בפברואר 2014 ריאיון עם היועץ הכלכלי לרמטכ"ל, תא"ל ראם עמינח, בנושא תקציב הביטחון, ערוץ 2, "שש עם", 11 במאי 2014 יהודה שרוני, F16, לא כולל מע"מ, פורבס ישראל, 24 במאי 2014 מוטי בסוק, היועץ הכספי לרמטכ"ל: היעדר תוכנית רב שנתית גורם נזק למדינת ישראל, באתר TheMarker‏, 9 ביוני 2014 עמרי מילמן, היועץ הכלכלי לרמטכ"ל: "המלחמה מול החיזבאללה לא זולה יותר ממלחמה מול טנקים", באתר כלכליסט, 9 ביוני 2014 תא"ל (מיל') ראם עמינח, לשעבר היועץ הכספי של הרמטכ"ל, על חוסר הציוד בצה"ל: "תקציב הביטחון נמוך מדי, צריך להתאים אותו לאיום האמיתי", ריאיון בתוכנית "איפה הכסף?" עם ענת דוידוב באתר 103FM, ‏10 באוקטובר 2023 עידן ארץ, ‏תקציב הרכש של צה"ל עומד על עשרות מיליארדי שקלים. לאן הולך הכסף?, באתר גלובס, 10 באוקטובר 2023 טורים ראם עמינח, ‏בלי פופוליזם: כן, לאשר את התיקון לפנסיות בצה"ל, באתר ‏מאקו‏, 23 בפברואר 2022 עליו ראו: 'משה עמינח', בתוך: תורה ועבודה בחזון ובמעש: תולדות הפועל המזרחי וספור פעלם של מייסדיו, תל אביב: הסתדרות הפועל המזרחי, 1985. עמ' 47. עליו ראו: נחמיה צבי עמינח באתר 'לקסיקון הספרות העברית החדשה'. גולן חזני, רו"ח ראם עמינח פורש מהשותפות בפירמת רואי החשבון שהקים, באתר כלכליסט, 9 במרץ 2017. החלטת הממשלה מס' 981 מיום 9 במאי 2021 על קידום הצעת חוק ממשלתית לעיגון המלצות 'ועדת עמינח'.